રિટાયરમેન્ટ બાદ આપણા લોકોની હાલત સૌથી વધુ ખરાબ થઇ જાય છે. કામના બોજમાંથી મુક્તિ મળ્યાનો આનંદ થોડાક દિવસો તો રહે છે પણ પછી સવાલ થાય છે કે હવે કરવું શું? લેડિઝ હજુ પણ ઘર, પરિવાર અને સંતાનોનાં સંતાનોમાં બીઝી થઇ જાય છે પણ પુરુષો એવું કરી શકતા નથી. જે લોકો ધાર્મિક પ્રકૃતિના છે એને હજુ પણ વાંધો નથી આવતો, અમુક લોકો જ્ઞાતિની પ્રવૃત્તિ અથવા તો કોઇ સામાજિક કાર્યોમાં વ્યસ્ત થઇ જાય છે. જે લોકો શેમાંય વ્યસ્ત નથી થઇ શકતા એ લોકો અસ્તવ્યસ્ત થઇ જાય છે.